དམིགས་ཡུལ་འདིའི་དོན་དུ་ང་ཚོའི་བོད་མི་ལུས་གཟུགས་བདེ་ཐང་ཕལ་ཆེ་བར་ལས་ཀ་འཚོལ་རྒྱུར་རྒྱ་གར་་་གཞུང་ནས་རོགས་རམ་གནང་ཡོད་ཅིང༌།གྲྭ་རིགས་འབོར་ཆེན་ཚུད་པའི་བོད་མི་མང་པོས་དེང་སྐབས་ལམ་བཟོའི་ལས་རྩོལ་བྱེད་བཞིན་ཡོད་ཀྱང༌།རྒྱ་ཐང་ཚ་དྲོད་ཆེ་སར་ང་ཚོ་རི་ཁུལ་གྱི་མི་རིགས་གནས་སྡོད་བྱ་རྒྱུར་དཀའ་ངལ་ཡོད་སྟབས་རྒྱ་གར་གཞུང་ནས་དེ་ལ་དོ་འཁུར་གནང་སྟེ་ང་ཚོའི་ཡུལ་དང་ཚ་གྲང་ཁྱད་པར་ཆེན་པོ་མེད་པའི་ས་གནས་ཁག་ཏུ་གཞིས་ཆགས་ཡོང་ཐབས་བྱེད་བཞིན་ཡོད།ཧི་མ་ལ་ཡའི་རི་འདབས་སུ་ཡོད་པའི་རྡོར་གླིང་དང༌།ཌ་ལ་ཧའོ་སིར་བོད་མི་དྲུག་བརྒྱ་སྐོར་ལ་ཕན་ཐོགས་ཡོད་པའི་ལག་ཤེས་སློབ་སྦྱོང་གི་བཟོ་གྲྭ་བཙུགས།མ་ཡེ་སོར་དང༌།ཨ་སམ་ཁུལ་བོད་མི་བཞི་སྟོང་ཙམ་གཞིས་ཆགས་བྱས་ཐོགད་དུང་འོས་པའི་ས་གནས་གཞན་དག་འཚོལ་བཞིན་ཡོད།བྱིངས་བོད་མི་རྒན་གྲས་ཚོར་ཤིང་གཅོད་ལ་སོགས་པའི་སོ་ནམ་གྱི་ལས་ཀ་དང༌།འབྲོག་ལས་རྙེད་ཐོབ་ཡོང་མུས།གཞོན་ནུ་ལོ་བཅོ་བརྒྱད་ནས།ལོ་ཉི་ཤུ་རྩ་ལྔ་བར་རྣམས་ལ་དེ་སྔོན་ང་ཚོར་མེད་པའི་འཕྲུལ་འཁོར་གྱི་སློབ་སྦྱོང་གང་ཐུབ་སྤྲོད་ཀྱི་ཡོད།